CELEX: 62015TN0012
Language: mt
Date: 2015-01-12 00:00:00
Title: Kawża T-12/15: Rikors ippreżentat fit- 13 ta’ Jannar 2015 – Banco Santander u Santusa vs Il-Kummissjoni

9.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 81/24
            
         Rikors ippreżentat fit-13 ta’ Jannar 2015 – Banco Santander u Santusa vs Il-Kummissjoni
   (Kawża T-12/15)
   (2015/C 081/32)
   Lingwa tal-kawża: l-Ispanjol
   
      Partijiet
   
   
      Rikorrenti: Banco Santander, SA (Santander, Spanja) u Santusa Holding, SL (Boadilla del Monte, Spanja) (rappreżentanti: J. Buendía Sierra, E. Abad Valdenebro, R. Calvo Salinero u J. Panero Rivas, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara ammissibbli u tilqa’ l-motivi għal annullament imqajjma;
            
         
               —
            
            
               tannulla l-Artikolu 1 tad-deċiżjoni sa fejn dan jistipula li l-interpretazzjoni amministrattiva l-ġdida tal-Artikolu 12 TRLIS [texto refundido de la Ley del Impuesto sobre Sociedades (test emendat tal-liġi Spanjola dwar it-taxxa fuq il-kumpanniji)] adottata mill-amministrazzjoni Spanjola għandha titqies bħala għajnuna mill-Istat inkompatibbli mas-suq intern;
            
         
               —
            
            
               tannulla l-Artikolu 4(1) tad-deċiżjoni sa fejn dan jeżiġi li r-Renju ta’ Spanja jtemm dak li l-Kummissjoni tqis bħala skema ta’ għajnuna mill-Istat, deskritta fl-Artikolu 1 tad-deċiżjoni;
            
         
               —
            
            
               tannulla l-Artikolu 4(2), (3), (4) u (5) tad-deċiżjoni sa fejn dan jimponi fuq ir-Renju ta’ Spanja l-obbligu li jirkupra ammonti meqjusa mill-Kummissjoni bħala għajnuna mill-Istat;
            
         
               —
            
            
               sussidjarjament, tnaqqas il-portata tal-obbligu ta’ rkupru impost fuq ir-Renju ta’ Spanja fl-Artikolu 4(2) tad-deċiżjoni sabiex dan ikun suġġett għall-istess kundizzjonijiet bħal dawk previsti fl-ewwel u fit-tieni deċiżjoni; u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Il-motivi u l-argumenti prinċipali huma analogi għal dawk invokati fil-Kawża T-826/14, Spanja vs Il-Kummissjoni.
   Qed jiġu invokati, b’mod partikolari, żball ta’ liġi f’dak li jirrigwarda l-klassifikazzjoni ġuridika tal-miżura bħala għajnuna mill-Istat, fl-identifikazzjoni tal-benefiċjarju tal-miżura u fil-klassifikazzjoni tal-interpretazzjoni amministrattiva bħala għajnuna mill-Istat differenti minn dik eżaminata fid-deċiżjonijiet tal-Kummissjoni, kif ukoll il-ksur tal-prinċipji ta’ aspettattivi leġittimi, ta’ estoppel u ta’ ċertezza legali.